फतेहपुर। निकाय चुनाव की तैयारियों के सिलसिले में सोमवार को विकास भवन सभागार में जिला निर्वाचन अधिकारी की अध्यक्षता में हुई बैठक में चुनाव से जुड़े विभिन्न पहलुओं की समीक्षा की गई। शांति पूर्ण एवं निष्पक्ष चुनाव के लिए अधिकारियों को आवश्यक निर्देश दिए गए है। बैठक की अध्यक्षता करते हुए जिला मजिस्ट्रेट कंचन वर्मा ने कहा कि चुनाव कार्य में किसी भी प्रकार की लापरवाही बर्दाश्त नहीं की जाएगी। उन्होंने कहा कि प्रशासन निष्पक्ष चुनाव कराने के लिए पूरी तरह से सक्षम है। डीएम ने सेक्टर/जोनल मजिस्ट्रेट का हिदायत देते हुए कहा कि चुनाव में किसी प्रकार की गड़बड़ी के लिए वह सीधे तौर पर जिम्मेदार होंगे।